തമിഴ്നാട്ടില് വിദ്യാര്ഥിയെ ക്രൂരമായി മര്ദ്ദിച്ച അധ്യാപകന് അറസ്റ്റില് വിദ്യാര്ഥിയെ ക്രൂരമായി മര്ദിക്കുകയും ചവിട്ടുകയും ചെയ്ത അധ്യാപകന് അറസ്റ്റില്. തമിഴ്നാട്ടിലെ ചിദംബരത്തിനടുത്ത് നന്തനാര് സര്ക്കാര് സ്കൂളിലെ ഫിസിക്സ് അധ്യാപകന് സുബ്രഹ്മണ്യനെയാണ് പൊലീസ് അറസ്റ്റ് ചെയ്തത്. ജാമ്യമില്ലാത്ത അഞ്ച് വകുപ്പുകള് ചേര്ത്താണ് അറസ്റ്റ്. കടലൂര് ജില്ലാ കലക്ടര് പ്രാഥമിക അന്വേഷണം നടത്തുകയും ഇതിന്റെ അടിസ്ഥാനത്തില് അറസ്റ്റ് രേഖപ്പെടുത്തുകയുമായിരുന്നു. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം വിദ്യാര്ഥിയെ മര്ദിക്കുന്നതിന്റെ ദൃശ്യങ്ങള് സോഷ്യല് മീഡിയയില് വൈറലായതിന് പിന്നാലെയാണ് പൊലീസ് നടപടി. ക്ലാസിലെ വിദ്യാര്ഥിയാണ് മൊബൈല് ഫോണില് വിഡിയോ പകര്ത്തി സാമൂഹിക മാധ്യമങ്ങളില് പ്രചരിപ്പിച്ചത്. പതിവായി ക്ലാസ് കട്ട് ചെയ്യുന്നു എന്ന് ആരോപിച്ചാണ് പ്ലസ്ടു വിദ്യാര്ഥിയെ മുട്ടുകുത്തി നിര്ത്തിച്ച് മര്ദിച്ചത്. മുടിയില് പിടിച്ച് തുടര്ച്ചയായി ചൂരല് കൊണ്ട് പലതവണ അടിക്കുകയും കാലില് ചവിട്ടുകയും ചെയ്യുന്നത് വിഡിയോയില് വ്യക്തമാണ്. Also read തമിഴ്നാട്ടിലെ 70 ആളുകളിലും കോവിഡ് ആന്റിബോഡികള് ഉണ്ടെന്ന് മൂന്നാം സെറോ സര്വേ ഫലം നിപ : വാളയാര് അതിര്ത്തി വഴിയുള്ള യാത്ര നിയന്ത്രണം ശക്തമാക്കി തമിഴ്നാട് നിപ ബാധ അതിര്ത്തിയില് നിരീക്ഷണം ശക്തമാകാന് തമിഴ്നാട് ആരോഗ്യ വകുപ്പ് കൊവിഡ് വ്യാപനം കണക്കിലെടുത്ത് താല്പര്യമുള്ള വിദ്യാര്ഥികള് ക്ലാസുകളില് ഹാജരായാല് മതിയെന്ന് ഉത്തരവ് നിലനില്ക്കവെയാണ് അധ്യാപകന്റെ ശിക്ഷാനടപടി. അറസ്റ്റിലായ സുബ്രമണ്യത്തെ കടലൂര് ജയിലില് റിമാന്ഡ് ചെയ്തു.